Илья Гинзбург

Гинзбург Илья Исаакович (1882—1965) — ССРБ геохимигы һәм минералогы. Файдалы казылмаларны геохимик ысул белән эзләү алымына нигез салучыларның берсе. Геология-минералогия фәннәре докторы (1943), профессор, РСФСР-ның атказанган фән һәм техника эшлеклесе (1957), Сталин премиясе лауреаты (1946) — Көньяк Урал никель рудасы яткылыгын ачу өченГинзбург Илья Исаакович // Горная энциклопедия. Т. 2. Москва: Советская энциклопедия, 1986. С. 67..

 Биографиясе 
Илья Исаакович Гинзбург 1882 елның 13(25) гыйнварында мещан гаиләсендә туганГинзбург Илья Исаакович // Большая советская энциклопедия. М.: Советская энциклопедия. 1969—1978., Ир туганнары: Григорий, Матвей.

1902-1904 елларда Фрайберг тау академиясында укый (Алмания).

1913 елда Петербург политехник университетын тәмамлый һәм шунда ук эшли башлый.

1923—1925 елларда Алманиядә командировкада була (Берлин).

Геология комитетының исәп-икътисади бүлегендә геолог—икътисадчы булып эшли. Россия җитештерү көчләрен тикшерү буенча комиссия әгъзасы (КЕП).

1928 елның 12 декабрь 58-се статья, 7-се пункт буенча (геоком эше) кулга алынаГинзбург Илья Исаакович — Открытый список), (сәнәгать саботажы) фигыль төзәтү лагерына 10 елга хөкем ителә, 1929 елның 13 октябрендә Ухтага килә. Промысла  һәм эзләнү төркемендә эшли, шул исәптән радий һәм минераллашкан суны (яткылыклары һәм сәнәгать әһәмияте) тикшерә. 1930 елның язында химия лабораториясенең беренче оештыручысы һәм җитәкчесе була (30 га якын кеше исәпләнә). 1931 елның 20 июнендә ирекле биләмәгә күчерелә, 2 ай үткәч, күзәтү астында азат ителә. 1932 елның февралендә Мәскәүгә чакыртып алына, 1нче мартта Сопс утырышында (Җитештерү көчләрен тикшерү советы) Ухтаның сыек радий рудасы турында доклад ясый. Аның доклады нигезендә табылган ятма турында сәнәгать үзләштерү буенча карар кабул ителә. 1934 елда иреккә чыгарыла, 1936 елның 27 июлендә хөкем алына.

Мәскәүдә СССР Фәннәр академиясенең Биология лабораториясендә эшли.

1956—1963 елларда Геология, петрография, минералогия һәм геохимия институтының экзоген руда  ямалары бүлегенең мөдире вазифасын башкара.

Илья Исаакович Гинзбург 1965 елның 15 апрелендә Мәскәүдә вафат булаСообщение о смерти И. И. Гинзбурга // Известия АН СССР, серия геологическая. 1965. № 12..

 Гаиләсе 

 Улы — минералог А. И. Гинзбург (1917—1984).

 Награда һәм премияләре 

 1945 — Кызыл Байрак Хезмәт ордены (10.06.1945)
 1946 — өченче дәрәҗә Сталин премиясе, никель рудасы ямасын ачу һәм геология эшләре һәм Көньяк Урал никель заводы өчен чимал базасын тәэмин итү өчен
 1957 — РСФСР-ның атказанган фән һәм техника эшлеклесе.

 Искәрмәләр 

 Әдәбият 

 Илья Исаакович Гинзбург: [Некролог] // Известия АН СССР, серия геологическая. 1966. № 1. С. 143—144.

 Сылтамалар 

 Библиография  в информационной системе «История геологии и горного дела» РАН.
 Памяти первого этапа Ухтинской экспедиции  на сайте «Историко-культурный Атлас города Ухты».

Төркем:25 гыйнвар көнне туганнар
Төркем:1882 елда туганнар
Төркем:Мәскәүдә туганнар
Төркем:15 апрель көнне вафатлар
Төркем:1965 елда вафатлар
Төркем:Мәскәүдә вафатлар
Төркем:«Хөрмәт Билгесе» ордены кавалерлары
Төркем:Сталин премиясе лауреатлары
Төркем:РСФСР атказанган фән һәм техника эшлеклеләре
Төркем:Петербург политехник университетын тәмамлаучылар
Төркем:Геологлар